पुलिस पूछताछ में सुनील राठी ने बताया कि उसी ने ही मुन्‍ना बजरंगी की हत्‍या की है. उसने यह भी कुबूला कि उसने हत्‍या के बाद हत्‍या में इस्‍तेमाल पिस्‍टल को गटर में फेंक दिया था. जिसके बाद पुलिस ने 7-8 घंटे की तलाशी के बाद गटर से पिस्‍टल और कारतूस बरामद कर लिए हैं. सुनील राठी के खिलाफ खेकड़ा थाने में एफआईआर दर्ज कराई गई है. वहीं मुन्‍ना बजरंगी की पत्‍नी सीमा सिंह की ओर से कुछ लोगों के खिलाफ दी गई नामजद तहरीर पर भी गंभीरता से जांच कर रही है. पुलिस के अनुसार एकल कक्ष के पास बैरिक संख्‍या 10 में सुनील राठी को रखा गया है. वहीं 9 नंबर बैरिक में मुन्‍ना बजरंगी को रखा गया था. उसकी के बाहर वारदात को अंजाम दिया गया था. मामले में जेलर और डिप्टी जेलर समेत पांच जेलकर्मियों को भी सस्‍पेंड कर दिया गया था.